Modibo Keita (natus 1942)
Modibo Keita (natus 1942) Res apud Vicidata repertae: Nativitas: 31 Iulii 1942; Koulikoro Obitus: 2 Ianuarii 2021; Bamako Patria: Malia Modibo Keita (Koulikoro in oppido natus die 31 Iulii 1942; mortuus die 2 Ianuarii 2021) fuit politicus Maliae. In oppido natali et in urbe Katibougou educatus, Modibo Keita alumnus est scholae normalis superioris Bamakoënsis. Inter annos 1963 et 1979 praeceptor et rector scholarum fuit secretariusque apud ministerium eruditionis. Anno 1982 minister a labore, ab anno 1986 usque in 1989 minister rerum externarum meruit. Breviter anno 2002 a mense Martio usque in Iunium primus minister fuit, praeside Alpha Oumar Konaré cui iam anno 1997 consiliarius fuerat. Delegatus praesidis Ibrahim Boubacar Keïta factus est die 24 Aprilis 2014 ad inducias cum rebellibus Tuareg faciendas. Primus minister iterum die 9 Ianuarii 2015 creatus est.